|  |  |
| --- | --- |
| S:\5 LOGOTIPI\LOGO-CIK-2020\CIK logo_novi.jpg | SVET JAVNEGA ZAVODA  CENTRA ZA IZOBRAŽEVANJE IN KULTURO TREBNJE  Kidričeva ulica 2, 8210 Trebnje;  T: 07 / 34 82 100  E: [info@ciktrebnje.si](mailto:info@ciktrebnje.si)  www.ciktrebnje.si |

Svet javnega zavoda Center za izobraževanje in kulturo Trebnje, Kidričeva ulica 2, 8210 Trebnje razpisuje na podlagi sklepa 5. redne seje z dne 30.9.2024, 30. člena Zakona o izobraževanju odraslih (ZIO-1, Uradni list RS, št. 6/18, 189/20 – ZFRO in 16/24 – ZOsn-K), 53.a člena Zakona o organizaciji in financiranju vzgoje in izobraževanja – ZOFVI (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23) ter 25. in 26. člena Odloka o ustanovitvi javnega zavoda Center za izobraževanje in kulturo Trebnje (Uradni list RS št. 109/2013) prosto delovno mesto

**DIREKTORJA/DIREKTORICE**

**CENTRA ZA IZOBRAŽEVANJE IN KULTURO TREBNJE.**

Za direktorja je lahko imenovan, kdor poleg splošnih zakonskih pogojev izpolnjuje še naslednje pogoje in ima:

* univerzitetno izobrazbo
* pedagoško-andragoško izobrazbo
* strokovni izpit za področje vzgoje in izobraževanja
* in najmanj pet let delovnih izkušenj, od tega najmanj tri leta v izobraževanju odraslih.

V vlogi mora kandidat izkazati tudi strokovno poznavanje področja dela zavoda ter organizacijske in vodstvene sposobnosti.

Direktor CIK Trebnje bo poleg funkcije poslovnega in pedagoškega vodenja zavoda opravljal tudi strokovna dela v obsegu in na način, ki se določi s sklepom in v skladu z notranjo delitvijo dela in delovnim načrtom CIK Trebnje.

Kandidat mora predložiti program vodenja zavoda za mandatno obdobje.

Izbran kandidat bo izbran za dobo 5 let. Predviden začetek dela bo 1.9.2025.

K prijavi morajo kandidati predložiti naslednja dokazila:

* Kot dokazilo doseženi izobrazbi kandidat predloži fotokopijo diplome.
* Kot dokazilo o doseženi pedagoško-andragoški izobrazbi in strokovnem izpitu za področje vzgoje in izobraževanja kandidat predloži fotokopije ustreznih potrdil.
* Kot dokazilo o najmanj petih letih delovnih izkušenj, od tega najmanj tri leta v izobraževanju odraslih, kandidat predloži fotokopijo delovne knjižice, izpis ZPIZ ali pisno potrdilo delodajalca oziroma dokazilo.
* Potrdilo sodišča, da ni v kazenskem postopku – s priloženo izjavo, da pri kateremkoli drugem sodišču – izven kraja prebivališča – zoper njega ni uveden kazenski postopek za kaznivo dejanje zoper spolno nedotakljivost, ki ni starejše od 30 dni.

Pisne prijave z dokazili o izpolnjevanju zahtevanih pogojev pošljite priporočeno ali osebno v tajništvo CIK Trebnje v 8-ih dneh po objavi razpisa v zaprti kuverti na naslov: SVET ZAVODA CENTER ZA IZOBRAŽEVANJE IN KULTURO TREBNJE, Kidričeva ulica 2, 8210 Trebnje, s pripisom "Prijava za razpis direktorja".

Kandidati bodo pisno obvestilo o imenovanju prejeli v zakonitem roku.

V besedilu javnega razpisa uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Predsednica Sveta JZ CIK Trebnje:

Elvira Žagar